Women's Equality Day: जानिए 26 अगस्‍त को क्‍यों मनाया जाता है महिला समानता दिवस?  
26 अगस्‍त को हर साल महिला समानता दिवस मनाया जाता है
इसकी शुरुआत 1971 में हुई थी 
हर साल इस मौके पर कई कार्यक्रमों का आयोजन किया जाता है
हर साल 26 अगस्‍त को महिला समानता दिवस (Women's Equality Day) मनाया जाता है. इसी दिन संयुक्‍त राज्‍य अमेरिका में 19वें संविधान संशोधन के जरिए महिलाओं को समानता का अधिकार दिया गया. इसी संशोधन के तहत महिलाओं को पुरुषों की तरह वोट देने का अधिकार भी दिया गया. अब महिला समानता दिवस का जश्‍न अंतरराष्‍ट्रीय स्‍तर पर मनाया जाता है. महिलाओं की आजादी और समानता के प्रति समाज को जागरुक करने के लिए कई कार्यक्रमों का आयोजित किया जाता है. इस मौके पर तमाम संगठन और संस्‍थान वाद-विवाद प्रतियोगिताओं, कला प्रदर्शनी और संगोष्‍ठी का आयोजन करते हैं.